अमिताभ बच्चनद्वारा अभिनित चलचित्रहरूको सूची
अमिताभ बच्चन एक भारतीय चलचित्र अभिनेता, पार्श्व गायक, चलचित्र निर्माता र टेलिभिजन व्यक्तित्व हुन्। उनले सन् १९६९ मा आफ्नो अभिनय करियरको पदार्पण हिन्दी भाषाको चलचित्र 'सात हिन्दुस्तानी'मा अभिनय गरेर गरेका थिए भने उनले सोही वर्ष मृणाल सेनको चलचित्र 'भुवन शोम' मा आफ्नो आवाज दिएका थिए। त्यसपछि उनी डाक्टर भास्कर बनर्जीको भूमिकामा ऋषिकेश मुखर्जीको 'आनन्द' (सन् १९७१) चलचित्रमा देखा परेका थिए जसको लागि उनले सर्वश्रेष्ठ सहायक अभिनेताको लागि फिल्मफेयर पुरस्कार जितेका थिए।
सन् १९७३ मा बच्चनले प्रकाश मेहराको कार्यप्रधान चलचित्र 'जन्जीर'मा प्रहरी निरीक्षक विजय खन्नाको भूमिका निर्वाह गरेका थिए। 'जन्जीर' चलचित्रमा 'विजय' नामक भूमिकामा लोकप्रियता पाएका अमिताभले त्यसपछि धेरै चलचित्रहरूमा 'विजय' चरित्रको रूपमा देखा परे। सोही वर्ष उनले 'अभिमान' र 'नमक हराम' चलचित्रमा अभिनय गरे जसका लागि उनले सर्वश्रेष्ठ सहायक अभिनेताको रूपमा फिल्मफेयर पुरस्कार प्राप्त गरेका थिए। दुई वर्ष पछि उनले अभिनेता शशि कपूरसँग यश चोपडाको 'दीवार' नामक चलचित्रमा अभिनय गरेका थिए जसका लागि उनले सर्वश्रेष्ठ अभिनेताको लागि फिल्मफेयर पुरस्कारमा नामाङ्कन प्राप्त गरेका थिए। 'दीवार' र 'जन्जीर' लगायतका चलचित्रमा उनको भूमिकाको लागि उनलाई 'क्रोधित जवान'को रूपमा सञ्चार माध्यम तथा चलचित्र जगतका पारखीहरूले उद्धृत गरेका थिए। यसपछि उनी रमेश सिप्पीको 'शोले' चलचित्रमा देखा परेका थिए जसलाई हालसम्मको बलिउड इतिहासको सबैभन्दा उत्कृष्ट चलचित्रहरू मध्ये एक मानिन्छ। सन् १९७६ को चलचित्र 'कभी कभी'मा देखा परे लगत्तै बच्चनले मनमोहन देसाईको कार्यप्रधान हास्य चलचित्र 'अमर अकबर एन्थोनी' (सन् १९९७) मा अभिनय गरेका थिए। पछिल्लो प्रदर्शनमा उनले सर्वश्रेष्ठ अभिनेताका लागि फिल्मफेयर पुरस्कार जितेका थिए। त्यसपश्चात उनले 'डन' चलचित्रमा डन  र विजयको दोहोरो भूमिका निर्वाह गरेका थिए जस मार्फत उनले लगातार सर्वश्रेष्ठ अभिनेताको लागि फिल्मफेयर पुरस्कार प्राप्त गर्न सफल भएका थिए।

सन् १९८० को दशकमा, बच्चनलाई कार्यप्रधान चलचित्रहरू सहित धेरै चलचित्रहरूमा चित्रित गरिएको थियो जसमा 'दोस्ताना', 'शान' र 'कालिया', प्रेमलिला चलचित्र 'सिलसिला' र दिलीप कुमारसँगको 'नाटक शक्ति समावेश छ। 'दोस्ताना' र 'शक्ति'मा उनको भूमिकाले उनलाई सर्वश्रेष्ठ अभिनेताका लागि फिल्मफेयर पुरस्कारका लागि नामाङ्कनहरू प्राप्त भएको थियो। सन् १९८३ को चलचित्र 'कुली'को छायाङ्कन गर्दा उनी घाइते भएका थिए। बक्स अफिसमा सफल रहेको चलचित्र 'शहनशाह' को साथ पाँच वर्षको अनुपस्थिति पछि उनी पुन: पर्दामा फर्किएका थिए। दुई वर्षपछि बच्चनले मुकुल आनन्दको चलचित्र 'अग्निपथ'मा विजय दिनानाथ चौहानको भूमिका खेलेका थिए भने पछि उनी 'हम'मा देखा परेका थिए। बक्स अफिसमा चलचित्र असफल भएपनि उक्त चलचित्रले उनलाई सर्वश्रेष्ठ अभिनेताको लागि राष्ट्रिय चलचित्र पुरस्कार दिलाएको थियो। उनले हमको लागि सर्वश्रेष्ठ अभिनेताका लागि फिल्मफेयर पुरस्कार पनि प्राप्त गरेका थिए यस पछि उनले अभिनयबाट पुन: अर्को विश्राम लिएका थिए। त्यसपछि उनले आनन्दको नाट्य चलचित्र 'खुदा गवाह'मा बादशाह खानको भूमिका निर्वाह गरेका थिए जसको लागि उनले अफगानिस्तानको राष्ट्रपतिबाट एक नागरिक पुरस्कार प्राप्त गरेका थिए। सन् १९९६ मा उनले आफ्नो चलचित्र निर्माण कम्पनी अमिताभ बच्चन निगमको स्थापना गरे जस मार्फत उनले पहिलो चलचित्र 'तेरे मेरे सपने' (सन् १९९६) सार्वजनिक गरेका थिए जुन बक्स अफिसमा सफल भएको थियो।

सन् २००० मा बच्चन सहायक भूमिकामा आदित्य चोपडाको 'मोहब्बतें'मा देखा परेका थिए र आफ्नो सशक्त अभिनयको लागि उनले सर्वश्रेष्ठ सहायक अभिनेताको फिल्मफेयर पुरस्कार प्राप्त गरेका थिए। सोही वर्ष उनले हाजिरी जवाफमूलक कार्यक्रम 'कौन बनेगा करोडपति'को प्रस्तोताको रूपमा टेलिभिजन क्षेत्रमा पदार्पण गरेका थिए। उक्त टेलिभिजन शृङ्खलाको तेस्रो संस्करण बाहेक उनले यसको हरेक संस्करणको सञ्चालन गरेका छन्। त्यस पछि उनले 'आँखें' (सन् २००२) र 'बागबान' (सन् २००३) र 'खाकी' (सन् २००४) चलचित्रमा अभिनय गरेका थिए। सन् २००४ मा, उनले सञ्जय लिला भन्सालीद्वारा निर्देशित चलचित्र 'ब्ल्याक'मा शिक्षकको भूमिका निर्वाह गरेका थिए जसको लागि उनले सर्वश्रेष्ठ अभिनेताको लागि राष्ट्रिय पुरस्कार र फिल्मफेयर पुरस्कार प्राप्त गरेका थिए।
प्रोजेरिया रोग लागेको बिरामीको रूपमा सन् २००९ मा आर बाल्कीको चलचित्रमा 'पा'मा देखिएसँगै उनले सर्वश्रेष्ठ अभिनेताको लागि अर्को राष्ट्रिय पुरस्कार प्राप्त गरेका थिए। उनले सन् २००८ मा 'भूतनाथ' र यसको दोस्रो पाटो 'भूतनाथ रिटर्न्स' (सन् २०१४) मा देखा परेका थिए र उनले सन् २०१५ मा हास्यप्रधान नाटकीय चलचित्र 'पिकु' (सन् २०१५) मा देखा परेका थिए जसले उनलाई सर्वोत्कृष्ट अभिनेताका लागि चौथो राष्ट्रिय चलचित्र पुरस्कार दिलाएको थियो।

बच्चनले 'सतरन्ज के खिलाडी' (सन् १९९७), 'लगान' (सन् २००१), 'परिणिता' (सन् २००५), 'जोधा अकबर', 'रा.वन' (सन् २०११), र क्रिस ३' (सन् २०१३) चलचित्रमा आवाज दिएका थिए। उनले 'लावारिस' (सन् १९८१), 'सिलसिला', र 'बागबान'  जस्ता चलचित्रहरूको लागि पार्श्व गायकको रूपमा प्रदर्शन गरेका थिए।

चलचित्रहरू

अभिनय भूमिकामा

निर्माताको भूमिकामा

दूरदर्शन

वृत्तचित्र

साङ्गीतिक भिडियो/भिडिओ

टिप्पणीहरू

यो पनि हेर्नुहोस् 
 अमिताभ बच्चनद्वारा प्राप्त पुरस्कार र नामाङ्कनहरूको सूची

सन्दर्भ सामग्रीहरू

बाह्य कडीहरू 
 
 

चलचित्र
भारतीय चलचित्रहरूसँग सम्बन्धित सूची
भारतीय फिल्मोग्राफी